OpenLLM-France/wikimedia huggingface dataset:
# Brian Robinson

Brian Robinson (Mirfield, 3 de novembre de 1930 - 25 d'octubre de 2022) va ser un ciclista anglès que fou professional entre 1952 i 1963. Durant la seva carrera aconseguí una quinzena de victòries. El 1958 fou el primer ciclista anglès en guanyar una etapa al Tour de França. El 1959 en guanyà una altra. El 1961 guanyà el Critèrium del Dauphiné Libéré.
La seva filla Louise també es dedicà al ciclisme.

## Palmarès

* 1954
** Vencedor d'una etapa del Tour d'Europa
* 1955
** 1r a la Volta als Penins
* 1957
** 1r al Gran Premi de Niça
** 1r al Gran Premi de la Forteresse i vencedor de la prova D
* 1958
** Vencedor d'una etapa al Tour de França
** Vencedor d'una etapa al Tour del Sud-est
** 1r del Gran Premi de la Muntanya a la París-Niça
** 1r de la prova de persecució a Getxo, amb Jacques Anquetil
** 1r a l'òmnium de Getxo amb Jacques Anquetil
* 1959
** Vencedor d'una etapa al Tour de França
* 1960
** Vencedor d'una etapa al Tour de l'Aude
** Vencedor d'una etapa del Midi Libre
* 1961
** 1r del Critèrium del Dauphiné Libéré i vencedor de 2 etapes
** Vencedor d'una etapa del Circuit d'Alvèrnia

### Resultats al Tour de França

* 1955. 29è de la classificació general
* 1956. 14è de la classificació general
* 1957. Abandona (5a etapa)
* 1958. Abandona (20a etapa). Vencedor d'una etapa
* 1959. 19è de la classificació general i vencedor d'una etapa
* 1960. 26è de la classificació general
* 1961. 53è de la classificació general

### Resultats a la Volta a Espanya

* 1956. 8è de la classificació general
* 1959. Abandona

## Referències

* ↑ «Brian Robinson, premier Britannique vainqueur d'une étape du Tour de France, est mort». lequipe.fr: Groupe Amaury. [Consulta: 26 octubre 2022]..
* 1 2 «ROBINSON Brian». [Consulta: 22 desembre 2024].
* ↑ Pierre Carrey. «Les oubliés du Tour (5/6) - Des coureurs pris en flagrants délais», 14 juillet 2013.
* ↑ Chany, Pierre «Seul durant 140 km., ROBINSON gagne à Chalons-sur-Saône avec 20' d'avance sur le peloton». L'Équipe, 17-07-1959.
* ↑ «Palmarès de Brian Robinson (Gbr)». [Consulta: 22 desembre 2024].

## Enllaços externs

* Palmarès de Brian Robinson (francès)
# Brighton and Hove

Brighton and Hove és una ciutat i àrea d'autoritat unitària del comtat d'East Sussex, Anglaterra. A la vora hi ha dibversos pobles situats a prop dels centres turístics de Brighton i Hove. El districte és administrat per l'ajuntament de Brighton and Hove.Els dos complexos, juntament amb Worthing i Littlehampton a West Sussex, constitueixen la segona zona urbanitzada més poblada del sud-est d'Anglaterra després de South Hampshire. El 2014, l'Ajuntament de Brighton and Hove i altres ajuntaments pròxims, van crear l'associació empresarial local de la regió Greater Brighton City Region.

## Localitats i població

* Brighton and Hove: 242,858
* Portslade-by-Sea: 20,325
* Saltdean: 13,363
* University of Sussex: 3,975
* Woodingdean: 10,016

## Història

A la fi del segle V, un cop es van retirar els romans, els saxons van desembarcar a prop de Selsey i van avançar terra endins. Els saxons del sud, d'on prové el nom Sussex, van fundar el regne de Sussex que, més endavant va ser conquerit pel veí Wessex. El 1066 Guillem de Normandia (Guillem I d'Anglaterra anomenat "el conqueridor") va desembarcar a Pevensey i va vèncer els saxons a la batalla de Hastings.
Els normands hi van construir nombroses edificacions, monestirs i fortaleses, com Arundel i Pevensey que es va construir dins del que havia estat un oppidum romà. Les principals ciutats en l'època medieval eren Chichester, Lewes i els ports de Hastings i Rye. A l'Edat Mitjana s`hi va desenvolupar la indústria del ferro, aprofitant el mineral i el carbó locals.

## Referències

* ↑ «Brighton and Hove Local Authority 2021 Census Area Profile» (en anglès). nomisweb.co.uk, 2021. [Consulta: 1r febrer 2025].
* 1 2 3 «Brighton and Hove unitary authority, England, United Kingdom» (en anglès). Britannica, 2025. [Consulta: 1r febrer 2025].
* ↑ «Greater Brighton» (en anglès). https://greaterbrighton.com/,+2025.+[Consulta: 1r febrer 2025].
* ↑ «City Deal; The beginning of a great city region» (en anglès). Brighton and Hove City Council. Newsroom Latest news from Brighton & Hove City Council, 01-03-2014. [Consulta: 1r febrer 2025].
* ↑ «United Kingdom: South East England» (en anglès). citypopulation.de/en, 2021. [Consulta: 1r febrer 2025].

## Bibliografia

* Brighton and Hove Natural History and Philosophical Society. Abstracts of Papers Read Before the Society, Together with the Annual Report (en anglès). digital. Universitat de Harvard, 1898, p. 80.

## Enllaços externs

* Brighton and Hove, Raport economic, gener de 2024 (anglès)
# BrooklynVegan

BrooklynVegan és una revista digital de música estatunidenca fundada el 2004 en forma de blog per David Levine. L'empresa té la seu al barri de Brooklyn i originalment es va centrar en el menjar vegà i l'escena musical de la ciutat de Nova York, abans d'ampliar el seu abast per a donar cobertura a artistes i esdeveniments musicals de tot el món.
El 2013, BrooklynVegan va adquirir el webzine dedicat al heavy metal Invisible Oranges. El juliol de 2015 BrooklynVegan es va convertir en una filial del conglomerat de mitjans de comunicació Townsquare Media a través de Townsquare Music. El 2021 l'empresa de comerç electrònic Project M Group va comprar BrooklynVegan i les seves filials. Com a part de la nova associació, BrooklynVegan i Invisible Oranges van presentar una nova botiga en línia que ven discos de vinil, samarretes i roba de grups, així com joguines i objectes de col·lecció.

## Referències

* 1 2 Plitt, Amy. «480 Pixels: An Exhibit of BrooklynVegan's Music Photography». Time Out Magazine, 12-08-2012. [Consulta: 29 setembre 2013].
* ↑ Weitz, Emily. «Virtual Brooklyn: The Borough and Its Blogs». Park Slope Reader. Arxivat de l'original el 19 abril 2012. [Consulta: 29 setembre 2013].
* ↑ «About Us» (en anglès). BrooklynVegan. [Consulta: 28 agost 2020].
* ↑ Islander. «Brooklyn Vegan Takes Over Invisible Oranges». No Clean Singing, 04-01-2013. Arxivat de l'original el 10 gener 2013. [Consulta: 21 agost 2020].
* 1 2 «National Media & Premium Music Properties». Townsquare Media, 20-09-2015. Arxivat de l'original el 20 setembre 2015. [Consulta: 14 novembre 2021].
* ↑ Yenicay, Claire. «Townsquare Announces Conference Call to Discuss First Quarter 2016 Results» (en anglès). Business Wire, 26-04-2016. Arxivat de l'original el 14 novembre 2021. [Consulta: 14 novembre 2021].
* ↑ Levine, David. «About Us». BrooklynVegan, 06-07-2015. Arxivat de l'original el 6 juliol 2015. [Consulta: 14 novembre 2021].
* ↑ Pepple, Rolf. «Townsquare Media Rochester Is Hiring!» (en anglès). KROC-FM, 12-12-2017. Arxivat de l'original el 14 novembre 2021. [Consulta: 14 novembre 2021].
* ↑ Welch, James. «Meet Project M's New Brand, BrooklynVegan». Wefunder, 29-04-2021. Arxivat de l'original el 14 novembre 2021. [Consulta: 14 novembre 2021].
* 1 2 Levine, David. «BrooklynVegan launches a record, shirt & toy store!» (en anglès). BrooklynVegan, 04-01-2021. Arxivat de l'original el 4 gener 2021. [Consulta: 14 novembre 2021].
* ↑ Krgin, Borivoj. «Revolver Magazine Sold To Digital Media Company Project M Group; Brand Relaunch Planned For This Fall». Blabbermouth, 01-05-2017. Arxivat de l'original el 2 maig 2017. [Consulta: 14 novembre 2021].
* ↑ Abeyta, Enrique. «Project M: #1 E-commerce platform for tattoo and heavy metal lifestyles». Project M on Wefunder. [Consulta: 14 novembre 2021].
# Bruce McCandless II

Bruce McCandless II (nom de naixement Byron Willis McCandless, 8 de juny de 1937 – 21 de desembre de 2017) va ser un oficial i aviador de la Marina dels Estats Units, enginyer elèctric i astronauta de la NASA. El 1984, durant la primera de les seves dues missions en un transbordador espacial, va realitzar el primer passeig espacial sense cap tipus de lligam mitjançant una unitat de maniobra tripulada (MMU per les seves sigles en anglès Manned Maneuvering Unit).

## Primer vol a l'espai sense lligams

El 3 de febrer de 1984 es va llançar el transbordador espacial Challenger que desplegaria dos satèl·lits de comunicacions, i alguns programes informàtics provats en vol per primera vegada.
En el decurs d'aquesta missió es va realitzar la primera sortida d'una MMU amb la que McCandless faria el primer vol lliure sense lligams convertint-se així en la primera persona a desplaçar-se per l'espai exterior fora d'un vehicle.
Va descriure l'experiència amb les següents paraules:
   Estava molt ben entrenat. Estava ansiós per sortir allà i volar. Em vaig sentir molt còmode... Feia tant de fred que em petaven les dents tot jo tremolava, però això era una cosa menor... M'havien parlat del silenci i el buit que sents a l'espai, però amb tres canals de ràdio que em deien: "Quant d'oxigen en queda?", 'No t'acostis als motors!' i 'Quan em toca a mi?', no va ser tan tranquil... Va ser una sensació meravellosa, una barreja d'exaltació personal i d'orgull professional: havia costat molts anys arribar a aquest punt.
Aquell primer vol va durar 6 hores i 17 minuts. El segon, realitzat per Stewart, va durar 5 hores i 55 minuts.

## Referències

* 1 2 «Biographical Data.» (en anglès). NASA. [Consulta: 11 juliol 2023].
* ↑ «Astronaut Bruce McCandless, the first person to fly freely in space, dies». , 23-12-2017.
* ↑ «McCandless EVA experience». spacefacts.de.
# Bruno Venturini

Bruno Venturini (Carrara, 26 de setembre de 1911 - Lecce, 7 de març de 1991) fou un futbolista italià que va competir durant la dècada de 1930. Jugava de porter.
Nascut a Carrara, s'inicià en el futbol a l'equip local, el Carrarese Calcio (1927-1931). Posteriorment jugà a la Fiorentina (1931-1933), Lucchese (1933-1934), Sampierdarenese (1934-1940), Spezia (1940-1941) i A.C. Liguria (1941-1942). El 1936 va prendre part en els Jocs Olímpics d'Estiu de Berlín, on guanyà la medalla d'or en la competició de futbol.

## Referències

* ↑ «MORTO VENTURINI OLIMPIONICO '36» (en italian). La Stampa, 09-03-1991.
* ↑ «Venturini Bruno», 05-03-2013. Arxivat de l'original el 2013-03-05. [Consulta: 21 octubre 2024].
* ↑ «Olympedia – Bruno Venturini». [Consulta: 21 octubre 2024].
# Beaman

Beaman és una població dels Estats Units a l'estat d'Iowa. Segons el cens del 2000 tenia 210 habitants.

## Demografia

Segons el cens del 2000, Beaman tenia 210 habitants, 86 habitatges, i 58 famílies. La densitat de població era de 450,5 habitants per km².
Dels 86 habitatges en un 33,7% hi vivien nens de menys de 18 anys, en un 54,7% hi vivien parelles casades, en un 8,1% dones solteres, i en un 31,4% no eren unitats familiars. En el 26,7% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,93.
Per edats la població es repartia de la següent manera: un 29% tenia menys de 18 anys, un 8,1% entre 18 i 24, un 29,5% entre 25 i 44, un 17,1% de 45 a 60 i un 16,2% 65 anys o més.
L'edat mediana era de 36 anys. Per cada 100 dones de 18 o més anys hi havia 106,9 homes.
La renda mediana per habitatge era de 45.750 $ i la renda mediana per família de 46.500 $. Els homes tenien una renda mediana de 31.964 $ mentre que les dones 21.042 $. La renda per capita de la població era de 18.960 $. Cap de les famílies i el 0,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beaman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 6 agost 2010].
* ↑ «Geographic Comparison Table- Beaman». American Fact Finder. Oficina del Cens dels Estats Units, 12-01-2010.
# Àrria la Major

Àrria (en llatí Arria) va ser la dona de Cecina Pet.
Quan el seu marit va rebre l'ordre de l'emperador Claudi de posar fi a la seva vida, l'any 42 aC, i veient que Cecina Pet dubtava, es va apunyalar a si mateixa i li va donar el punyal al marit dient: "Non dolet, Paete", (no fa mal Pet).

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 350.
# Hemisferi sud

L'hemisferi sud, hemisferi austral (o meridional) és una de les divisions clàssiques en què es divideix el planeta Terra, i també l'esfera celeste. Correspon a la meitat del globus terraqüi situat al sud de la línia de l'Equador, que la separa de l'hemisferi nord.
La major part de l'hemisferi correspon a oceà, que inclou la major part del Pacífic i de l'Índic, la totalitat de l'Oceà Glacial Antàrtic i la meitat meridional de l'Atlàntic. Les masses terrestres es concentren principalment en el continent antàrtic, Sud-amèrica, gran part d'Oceania, la part austral d'Àfrica i algunes illes menors d'Asia.
Xile és el país més austral del continent americà.
Les estacions ocorren en forma inversa a l'hemisferi nord. L'estiu s'estén entre desembre i març, mentre l'hivern ho fa entre juny i setembre. Prop del 10% de la població mundial habita en aquest hemisferi (especialment a Brasil i l'illa de Java, Indonèsia).
Històricament, aquest hemisferi ha estat considerat com un hemisferi pobre en comparació del seu oposat septentrional. A causa de la baixa industrialització i a la relativa poca població existent, els nivells de contaminació són considerablement més baixos que en l'hemisferi nord.
El portuguès és l'idioma més parlat en l'hemisferi sud, amb Angola, Moçambic, Timor Oriental i, amb més de 200 milions d'habitants, el Brasil és el país més poblat.

## Referències

* ↑ «hemisferi | enciclopèdia.cat». [Consulta: 18 febrer 2019].

## Vegeu també

* Hemisferi nord
* Zona climàtica
# Abid ibn al-Àbras

Abid ibn al-Àbras al-Assadí (àrab: عَبيد بن الأبرص الأسدي, ʿAbīd b. al-Abraṣ al-Asadī) fou un poeta preislàmic àrab de la tribu d'Assad. Va viure al segle vi i la seva mort se situa vers el 554, a mans del rei làkhmida al-Múndhir III de Hira. Vers 530 els Banu Àssad es van revoltar contra el predomini dels reis de Kinda i van matar el rei Hujr, pare del poeta Imru-l-Qays, d'on va derivar una llarga enemistat entre els dos poetes. Del seu diwan se'n conserven trenta cassides completes i disset de fragmentàries.

## Referències

* ↑ Dīwāns of ʿAbīd Ibn al-Abraṣ, of Asad and ʿĀmir Ibn at-Tufail, of ʿĀmir Ibn Saʿsaʿah, ed. and trans. by Charles James Lyall, E. J. W. Gibb Memorial Series, 21 (Leiden: Brill, 1913).
* ↑ Reinhard Weipert, 'ʿAbīd b. al-Abraṣ', in Encyclopaedia of Islam, THREE, ed. by Kate Fleet and others (Leiden: Brill, 2007–), s.v. doi:10.1163/1573-3912_ei3_SIM_0019.
* ↑ F. Gabrieli, 'ʿAbīd b. al-Abraṣ', in Encyclopaedia of Islam, ed. by P. Bearman and others, 2nd edn, 12 vols (Leiden: Brill, 1960–2005), s.v. doi:10.1163/1573-3912_islam_SIM_0145.
# Culver (Kansas)

Culver és una població dels Estats Units a l'estat de Kansas. Segons el cens del 2000 tenia 164 habitants.

## Demografia

Segons el cens del 2000, Culver tenia 164 habitants, 57 habitatges, i 47 famílies. La densitat de població era de 395,8 habitants per km².
Dels 57 habitatges en un 45,6% hi vivien nens de menys de 18 anys, en un 66,7% hi vivien parelles casades, en un 8,8% dones solteres, i en un 15,8% no eren unitats familiars. En el 15,8% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,06.
Per edats la població es repartia de la següent manera: un 30,5% tenia menys de 18 anys, un 6,1% entre 18 i 24, un 24,4% entre 25 i 44, un 28% de 45 a 60 i un 11% 65 anys o més.
L'edat mediana era de 37 anys. Per cada 100 dones de 18 o més anys hi havia 103,6 homes.
La renda mediana per habitatge era de 39.792 $ i la renda mediana per família de 41.563 $. Els homes tenien una renda mediana de 25.000 $ mentre que les dones 20.417 $. La renda per capita de la població era de 13.047 $. Entorn del 9,8% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Culver». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Culver». American Fact Finder. Oficina del Cens dels Estats Units, 12-01-2010.
Viccionari
# Hamlin (Kansas)

Hamlin és una població dels Estats Units a l'estat de Kansas. Segons el cens del 2000 tenia 53 habitants.

## Demografia

Segons el cens del 2000, Hamlin tenia 53 habitants, 19 habitatges, i 15 famílies. La densitat de població era de 204,6 habitants/km².
Dels 19 habitatges en un 42,1% hi vivien nens de menys de 18 anys, en un 52,6% hi vivien parelles casades, en un 31,6% dones solteres, i en un 15,8% no eren unitats familiars. En el 15,8% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,06.
Per edats la població es repartia de la següent manera: un 32,1% tenia menys de 18 anys, un 0% entre 18 i 24, un 32,1% entre 25 i 44, un 15,1% de 45 a 60 i un 20,8% 65 anys o més.
L'edat mediana era de 36 anys. Per cada 100 dones de 18 o més anys hi havia 89,5 homes.
La renda mediana per habitatge era de 27.500 $ i la renda mediana per família de 34.375 $. Els homes tenien una renda mediana de 18.750 $ mentre que les dones 46.250 $. La renda per capita de la població era de 14.813 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Hamlin». American Fact Finder. Oficina del Cens dels Estats Units, 12-01-2010.
# Hollenberg

Hollenberg és un poble dels Estats Units a l'estat de Kansas. Segons el cens del 2000 tenia 31 habitants, 18 habitatges, i 7 famílies. La densitat de població era de 149,6 habitants/km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Hollenberg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Hollenberg». American Fact Finder. Oficina del Cens dels Estats Units, 12-01-2010.
# Isabel (Kansas)

Isabel és una població dels Estats Units a l'estat de Kansas. Segons el cens del 2000 tenia 108 habitants.

## Demografia

Segons el cens del 2000, Isabel tenia 108 habitants, 46 habitatges, i 31 famílies. La densitat de població era de 166,8 habitants/km².
Dels 46 habitatges en un 26,1% hi vivien nens de menys de 18 anys, en un 67,4% hi vivien parelles casades, en un 0% dones solteres, i en un 32,6% no eren unitats familiars. En el 30,4% dels habitatges hi vivien persones soles el 21,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,2% tenia menys de 18 anys, un 10,2% entre 18 i 24, un 19,4% entre 25 i 44, un 31,5% de 45 a 60 i un 16,7% 65 anys o més.
L'edat mediana era de 44 anys. Per cada 100 dones de 18 o més anys hi havia 82,6 homes.
La renda mediana per habitatge era de 23.125 $ i la renda mediana per família de 27.917 $. Els homes tenien una renda mediana de 24.375 $ mentre que les dones 19.375 $. La renda per capita de la població era de 12.795 $. Entorn del 18,5% de les famílies i el 17% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Isabel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Isabel». American Fact Finder. Oficina del Cens dels Estats Units, 12-01-2010.
Viccionari
# Portis

Portis és una població dels Estats Units a l'estat de Kansas. Segons el cens del 2000 tenia 123 habitants.

## Demografia

Segons el cens del 2000, Portis tenia 123 habitants, 58 habitatges, i 33 famílies. La densitat de població era de 175,9 habitants/km².
Dels 58 habitatges en un 20,7% hi vivien nens de menys de 18 anys, en un 53,4% hi vivien parelles casades, en un 3,4% dones solteres, i en un 43,1% no eren unitats familiars. En el 39,7% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,4% tenia menys de 18 anys, un 1,6% entre 18 i 24, un 24,4% entre 25 i 44, un 23,6% de 45 a 60 i un 26% 65 anys o més.
L'edat mediana era de 45 anys. Per cada 100 dones de 18 o més anys hi havia 106,7 homes.
La renda mediana per habitatge era de 25.000 $ i la renda mediana per família de 28.333 $. Els homes tenien una renda mediana de 25.000 $ mentre que les dones 17.500 $. La renda per capita de la població era de 23.653 $. Entorn del 3,6% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Portis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Portis». American Fact Finder. Oficina del Cens dels Estats Units, 12-01-2010.
Viccionari
# Island (Kentucky)

Island és una població dels Estats Units a l'estat de Kentucky. Segons el cens del 2000 tenia 435 habitants.

## Demografia

Segons el cens del 2000, Island tenia 435 habitants, 182 habitatges, i 123 famílies. La densitat de població era de 479,9 habitants/km².
Dels 182 habitatges en un 34,6% hi vivien nens de menys de 18 anys, en un 54,9% hi vivien parelles casades, en un 10,4% dones solteres, i en un 32,4% no eren unitats familiars. En el 29,1% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,9% tenia menys de 18 anys, un 8,7% entre 18 i 24, un 26,2% entre 25 i 44, un 25,3% de 45 a 60 i un 12,9% 65 anys o més.
L'edat mediana era de 36 anys. Per cada 100 dones de 18 o més anys hi havia 83,8 homes.
La renda mediana per habitatge era de 23.750 $ i la renda mediana per família de 31.875 $. Els homes tenien una renda mediana de 33.333 $ mentre que les dones 15.313 $. La renda per capita de la població era de 15.284 $. Entorn del 9,5% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Island». American Fact Finder. Oficina del Cens dels Estats Units, 12-01-2010.
Viccionari